Document ID: 32000D0675

32000D0675
L 280/63
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 октомври 2000 година
относно определяне на специални условия за внос на рибни продукти с произход от Ислямска република Иран
(нотифицирано под номер С(2000) 3066)
(текст от значение за ЕИП)
(2000/675/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последно изменена с Директива 97/79/ЕИО (2), и по-специално член 11 от нея,
като има предвид че:
(1)
Експерт на Комисията е извършил посещение за инспекция в Ислямска република Иран, за да провери условията, при които се извършва производството, съхранението и експедирането към Общността на риба и рибни продукти.
(2)
Разпоредбите на законодателството на Ислямска република Иран относно здравната инспекция и мониторинга на рибните продукти може да се считат еквивалентни на установените в Директива 91/493/ЕИО.
(3)
Iran Veterinary Organisation (IVO) of the Ministry of Jihad-e-Sazandegi на Ислямска република Иран е в състояние ефективно да контролира прилагането на действащото законодателство.
(4)
Процедурата по придобиването на здравен сертификат съобразно разпоредбите на член 11, параграф 4, буква а) от Директива 91/493/ЕИО трябва също така да обхваща определянето на образец на сертификат, минималните изисквания по отношение на езика (езиците) на който/които следва да бъде изготвен документът и длъжността на лицето, което е упълномощено да го подписва.
(5)
В съответствие с член 11, параграф 4, буква б) от Директива 91/493/ЕИО, на опаковката на рибните продукти следва да се прикрепя обозначение на името на третата страна и номера на одобрението/регистрационния на предприятието, кораба-фабрика, хладилния склад или хладилния кораб на произход на рибата.
(6)
В съответствие с член 11, параграф 4, буква в) от Директива 91/493/ЕИО, трябва да се изготвят списъци на одобрените предприятия, кораби-фабрики и хладилни складове, а също така и списък на хладилните кораби, съоръжени в съответствие с изискванията на точки от 1 до 7 от приложение II към Директива 92/48/ЕИО на Съвета (3). Тези списъци трябва да бъдат изготвени въз основа на съобщение на ИВО до Комисията. От това следва, че задължение на IVO е да осигури съответствие с разпоредбите, установени за тази цел в член 11, параграф 4 от Директива 91/493/ЕИО.
(7)
IVO е предоставила официални гаранции по отношение на съответствие с правилата, установени в глава V на приложението към Директива 91/493/ЕИО и по отношение на изпълнението на изисквания, еквивалентни на установените в посочената директива.
(8)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Iran Veterinary Organisation (IVO) of the Ministry of Jihad-e-Sazandegi е компетентният орган за Ислямска република Иран за удостоверяването на съответствието на рибните продукти и продуктите от аквакултури с изискванията на Директива 91/493/ЕИО.
Член 2
Рибните продукти и продуктите от аквакултури с произход от Ислямска република Иран трябва да отговарят на следните изисквания:
1.
Всяка пратка трябва да бъде съпровождана от оригинал на ветеринарно-санитарен сертификат с пореден номер и дата, надлежно попълнен и подписан, състоящ се само от един лист, в съответствие с образеца в приложение А към настоящото решение.
2.
Продуктите трябва да произхождат от одобрени предприятия, кораби-фабрики, хладилни складове или хладилни кораби, изброени в приложение Б към настоящото Решение.
3.
С изключение на замразени рибни продукти в насипно състояние, предназначени за производство на консервирани храни, всички останали опаковки трябва да носят надписа „ИРАН“ и номера на одобрението/регистрационния номер на предприятието, кораба-фабрика, хладилния склад или хладилния кораб, с незаличими букви.
Член 3
1. Съгласно изискванията на член 2, параграф 1 сертификатите трябва да бъдат изготвяни на поне един от официалните езици на държавата-членка на Общността, в която се извършват проверките.
2. Сертификатите трябва да съдържат името, длъжността и подписа на представителя на IVO и официалния печат с цвят, различен от този на останалия текст върху документа.
Член 4
Настоящото решение влиза в сила 60 дни след публикуването му в Официален вестник на Европейските общности.
Член 5
Адресати на настоящото решение са държавите-членки.
Съставено в Брюксел на 20 октомври 2000 година.

Labels: 3
0
18
6